کاہن اعظم (یہودیت)

بنی اسرائیل کا سردار کاہن (کاہن اعظم)
بنی اسرائیل کا کاہن اعظم (عبرانی: כהן גדול) ایک مذہبی منصب تھا جو بنی اسرائیل کے مصر سے خروج کے آغاز سے لے کر دوسرے ہیکل کی تباہی (70 عیسوی) تک قائم رہا۔

یہ شرط تھی کہ کاہن اعظم کا نسب نبی ہارون تک پہنچتا ہو، جسے عبرانی بائبل کے مطابق بنی اسرائیل کا پہلا کاہن اعظم مانا جاتا ہے۔ بعد ازاں یہ تقاضا بڑھا کر یہ کیا گیا کہ وہ کاہن صادوق کی نسل سے ہو، جو داؤد و سلیمان کے دور میں ایک نمایاں کاہن تھے۔ تاہم یہ روایت دوسری قبل مسیح کی صدی میں ختم ہو گئی جب حشمونی خاندان کے دور میں ایسی کاہنانی خاندانوں نے بھی یہ منصب سنبھالا جن کا صادوق سے کوئی تعلق نہ تھا۔
 ہارون سے پہلے کے پیش رو 
اگرچہ سفر الخروج میں ہارون کو پہلا کاہن اعظم بتایا گیا ہے، لیکن یہودی اساطیر پر مشتمل لوئس گِنزبرگ کی کتاب "اساطیرِ یہود" میں ذکر ہے کہ اللہ تعالیٰ کے پہلے کاہن اعظم کا لقب سب سے پہلے اخنوخ (ادریس علیہ السلام) کو ملا، ان کے بعد متوشلخ، پھر لامک، نوح، سام، ملکی صدق، ابراہیم، اسحاق اور پھر لاوی اس منصب پر فائز رہے۔Ginzberg, Louis (1909). The Legends of the Jews Volume I - II (Translated by Henrietta Szold) Philadelphia: Jewish Publication Society. 

 ہارون کے بعد سردار کاہن 
تصغیر|بائیں|241x241px|قدیم مملکت یہوداہ میں ایک سردار کاہن کا تصوراتی لباس۔
قدیم مملکت یہوداہ میں سردار کاہن کا منصب ہارون کے بعد اُس کے بیٹوں میں سے کسی ایک کو ملتا رہا اور یہ عہدہ صرف موروثی طور پر منتقل ہوتا تھا۔ اگر سردار کاہن کا کوئی بیٹا نہ ہوتا تو یہ منصب اُس کے بڑے بھائی کو منتقل کر دیا جاتا۔See , Ant. xx. 10, § 1. .Josephus, Ant. xii. 5, § 1; سفر المكابيين الثاني iii. 4, iv. 23.

تاہم بعد میں جب بنی اسرائیل غیر قوموں کے زیر نگیں آ گئے، تو یہ منصب سیاسی مداخلت کا شکار ہوا۔ ہیرودیس اکبر نے کم از کم چھ کاہنوں کو اس منصب پر مقرر کیا، جب کہ ہیرودیس ارخیلاوس نے دو کاہن مقرر کیے۔ اس کے علاوہ رومی گورنر کرینیوس اور اس کے بعد آنے والے حکام نے بھی کاہنوں کی تقرری کا حق استعمال کیا۔ اسی طرح اغریپاس اول، ہیرودیس پنجم اور اغریپاس دوم نے بھی مختلف سردار کاہنوں کی تقرریاں کیں۔cf. ; .

قانونی طور پر سردار کاہن کے لیے عمر کی کوئی پابندی نہیں تھی، لیکن حاخامی روایت کے مطابق منصب کے لیے کم از کم عمر بیس سال ہونی چاہیے۔ اس کے باوجود بعض صورتوں میں اس سے کم عمر افراد بھی اس منصب پر فائز ہوئے؛ مثلاً ارسطوبولس کو ہیرودیس نے صرف سترہ سال کی عمر میں سردار کاہن مقرر کر دیا۔, "Yad", Kele ha-Mikdash, v. 15; Ḥul. 24b; 'Ar. 13b.
سردار کاہن کو عباداتی طہارت کے قواعد کی مکمل پابندی کرنا ہوتی تھی اور وہ صرف ایک کنواری اسرائیلیہ سے شادی کر سکتا تھا، سوائے اس کے کہ وہ اپنے بھائی کی بیوہ سے نکاح کرے (اگر بھائی فوت ہو گیا ہو اور اس کی اولاد نہ ہو)۔"Ant." xv. 3, § 3.Josephus. Ant. xv. 3, § 1.

 حوالہ جات 

زمرہ:عبرانی بائبل کے الفاظ اور جملے
زمرہ:شخصیات تورات
زمرہ:کتاب خروج
زمرہ:قدیم یہودی تاریخ
زمرہ:مذہبی قائدین کے کردار
زمرہ:ویکی ڈیٹا والے صفحات